Áður en Diaz og Madden greindu frá því að þau hefðu eignast barn greindi heimildarmaður frá því hversu erfitt hefði verið fyrir hjónin að reyna að eignast barn . Höfðu þau reynt tæknifrjóvganir , nýtt sér nálastungumeðferðir og tekið inn bætiefni . „ Þau vita ekki alveg hvernig þetta verður , hvort það verði á náttúrulegan hátt , ættleiðing eða með staðgöngumóður . Þau ætla ekki að gefast upp . Þetta hefur verið tilfinningalegur rússíbani en að sama skapi trúa þau á hamingjusöm endalok , “ sagði heimildarmaður Us Weekly fyrir tveimur árum .